نوشکے : پوسکن گچین مروک آ چیئرمین یونین کونسل ڈاک میر آزاد خان مینگل  بینظیر انکم سپوٹ پروگرام نا ڈپٹی ڈائریکٹر ظاہر شاہ تون اونا آفس اٹ اوڑدہی کرے او وخت آ بی آئی ایس پی نا افسر محمد حیات مینگل ہم ساڑی ئس۔ چیئرمین میر آزاد خان مینگل  یونین کونسل ڈاک نا حقدار آ نیاڑی تا سروے کن ڈاک اٹ سینٹر نا جوڑی نا بابت ڈپٹی ڈائریکٹر ءِ پارے کہ یونین کونسل ڈاک انا بندغ آک قدرتی آفت آتا سوب آن غریبی بیروزگاری و فریشانی تون مون تننگ اٹی ءُ۔  زاروچاہ عمر شاہ عیسی چاہ زین دین سیرشاہ سنگین و درزی چاہ نا اُلس نوشکے شار اسکان ہننگ بننگ نا کرایہ و خرچہ غاتے سگنگ نا وس تخپک۔ پاک اوغان بارڈر آ رہنگوک آ دا مر انگا علاقہ نا بندغ آتے خاص ءُ ریلیف ترسا  ڈاک اٹ سینٹر اس جوڑ کننگے ہراڑا ڈپٹی ڈائریکٹر یونین کونسل چیئرمین نا سلاہ غا عیسی ہائی سکول نا دورہ نا حالیت و علاقہ نا جاچ ءِ ہلنگ آن پد فیصلہ کننگا۔
(آن لائن)
